Document ID: 31987R1236

*****
ΚΑΝΟΝΙΣΜΟΣ (ΕΟΚ) αριθ. 1236/87 ΤΗΣ ΕΠΙΤΡΟΠΗΣ
της 4ης Μαΐου 1987
για τη διακοπή των καταλογισμών στη δασμολογική οροφή που ανοίχτηκε βάσει του κανονισμού (ΕΟΚ) αριθ. 3599/85 του Συμβουλίου, στο πλαίσιο των γενικευμένων προτιμήσεων, για τις αυτόματες υπολογιστικές μηχανές της διάκρισης 84.53 Β του κοινού δασμολογίου, καταγωγής Σιγκαπούρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 για την εφαρμογή των γενικευμένων δασμολογικών προτιμήσεων για το έτος 1986 σε ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 13 παράγραφος 2,
Εκτιμώντας:
ότι, σύμφωνα με τα άρθρα 1 και 10 του κανονισμού (ΕΟΚ) αριθ. 3599/85, η αναστολή των δασμών στο πλαίσιο των προτιμησιακών δασμολογικών οροφών χορηγείται εντός του ορίου των ατομικών ποσών που καθορίζονται στη στήλη 9 του παραρτήματος Ι του ίδιου κανονισμού για καθεμία από τις κατηγορίες των αναφερομένων προϊόντων· ότι, σύμφωνα με το άρθρο 13 παράγραφος 2 του εν λόγω κανονισμού, η Επιτροπή μπορεί, ακόμη και μετά τις 31 Δεκεμβρίου 1986, να λαμβάνει μέτρα για τη διακοπή των καταλογισμών στο ένα ή στο άλλο προτιμησιακό δασμολογικό όριο αν υπάρξει υπέρβαση αυτών των ορίων λόγω ρύθμισης των εισαγωγών που πράγματι γίνονται κατά τη διάρκεια του προτιμησιακού έτους·
ότι για τις αυτόματες υπολογιστικές μηχανές, της διάκρισης 84.53 Β του κοινού δασμολογίου, καταγωγής Σιγκαπούρης, η ατομική οροφή διαμορφώθηκε σε 13 140 000 ECU· ότι στις 3 Μαρτίου 1987 το άθροισμα των καταλογισμών που έχουν πραγματοποιηθεί κατά τη διάρκεια του προτιμησιακού έτους 1986 και εκείνων που θα πραγματοποιηθούν μετά τις 31 Δεκεμβρίου 1986, όσον αφορά τη ρύθμιση των εισαγωγών που θα έχουν γίνει κατά τη διάρκεια του συγκεκριμένου οικονομικού έτους, υπερέβη το ποσό της εν λόγω οροφής·
ότι είναι σκόπιμο να ληφθεί μέτρο για τη διακοπή των καταλογισμών στην εν λόγω οροφή έναντι της Σιγκαπούρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι καταλογισμοί στη δασμολογική οροφή, που ανοίχτηκε από τον κανονισμό (ΕΟΚ) αριθ. 3599/85, για τα ακόλουθα προϊόντα, καταγωγής Σιγκαπούρης, δεν επιτρέπονται πλέον από τις 8 Μαΐου 1987:
1.2.3 // // // // Αύξων
αριθμός // Κλάση
του κοινού
δασμολογίου
και
κώδικας ΝΙΜΕΧΕ // Περιγραφή εμπορευμάτων
// // // // (1)
// (2)
// (3)
// // // // 10.1010 // 84.53
(84.53-20, 31, 33, 35, 39, 60, 70, 81, 85, 89, 91, 98)
// Αυτοματικαί μηχαναί επεξεργασίας πληροφοριών και μονάδες (στοιχεία) αυτών. Μαγνητικαί ή οπτικαί διατάξεις αναγνώσεως, μηχαναί τοποθετήσεως των πληροφοριών επί υποθέματος υπό κωδικοποιημένην μορφήν και μηχαναί επεξαργασίας των τοιούτων πληροφοριών, μη αλλαχού κατονομαζόμεναι ή περιλαμβανόμεναι:
Β. Έτεραι // // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαΐου 1987.

Labels: 12
3
1
18